ਏਲੇ ਹਾਰਨਸ
ਏਲੇ ਹਾਰਨਸ (ਜਨਮ 1986/1987) ਇੱਕ ਅਫ਼ਰੀਕੀ-ਅਮਰੀਕੀ ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ ਹੈ, ਜੋ 'ਦ ਬਲੈਕ ਲਾਇਵਜ ਮੈਟਰ ਗਲੋਬਲ ਨੈੱਟਵਰਕ' ਦੀ ਸਹਿ-ਸੰਸਥਾਪਕ ਸੀ।

ਜੀਵਨ
ਹਾਰਨਸ ਦਾ ਜਨਮ ਕੋਲੰਬਸ, ਓਹਿਉ ਵਿੱਚ ਹੋਇਆ ਸੀ। ਉਸਦਾ ਪਾਲਣ-ਪੋਸ਼ਣ ਦੋ ਭੈਣਾਂ ਸਮੇਤ ਸਿੰਗਲ-ਪੈਰੇਂਟ ਨੇ ਕੀਤਾ। ਇਹ ਪਤਾ ਲੱਗਣ ਤੋਂ ਪਹਿਲਾਂ ਕਿ ਉਹ ਟਰਾਂਸਜੈਂਡਰ ਹੈ, ਉਸਨੂੰ ਲੱਗਦਾ ਸੀ ਕਿ ਉਹ ਸਮਲਿੰਗੀ ਹੈ ਅਤੇ ਆਤਮ ਹੱਤਿਆ ਕਰਨ ਬਾਰੇ ਸੋਚਦੀ ਰਹਿੰਦੀ, ਉਸਨੂੰ ਲੱਗਦਾ ਸੀ ਕਿ ਇਹ ਇੱਕ ਪਾਪ ਹੈ।

ਹਾਰਨਸ ਕਾਲੀ ਸ਼ਕਤੀ ਵਿੱਚ ਬਹੁਤ ਦਿਲਚਸਪੀ ਰੱਖਦੀ ਸੀ, ਅਤੇ ਆਪਣੇ ਆਪ ਨੂੰ ਮੈਲਕਮ ਐਕਸ ਅਤੇ ਨਾਗਰਿਕ ਅਧਿਕਾਰਾਂ ਦੀ ਲਹਿਰ ਬਾਰੇ ਸਿੱਖਿਅਤ ਕਰਦੀ ਸੀ। ਉਹ ਇੱਕ ਯੂਥ ਆਰਗੇਨਾਈਜ਼ਰ ਬਣ ਗਈ, ਅਤੇ ਬਾਅਦ ਵਿੱਚ ਸੈਂਟਰਲ ਸਟੇਟ ਯੂਨੀਵਰਸਿਟੀ, ਵਿਲਬਰਫੋਰਸ, ਓਹੀਓ ਵਿੱਚ ਇੱਕ ਇਤਿਹਾਸਕ ਬਲੈਕ ਯੂਨੀਵਰਸਿਟੀ ਵਿੱਚ ਗਈ।

ਕੈਰੀਅਰ
2013 ਵਿੱਚ ਹਾਰਨਸ 'ਦ ਬਲੈਕ ਲਾਇਵਜ ਮੈਟਰ ਗਲੋਬਲ ਨੈੱਟਵਰਕ' ਦੀ ਸਹਿ-ਸੰਸਥਾਪਕ ਸੀ। ਇੱਕ ਰਣਨੀਤਕ ਸਹਿਭਾਗੀ ਅਤੇ ਪ੍ਰਬੰਧਨ ਕੋਆਰਡੀਨੇਟਰ ਵਜੋਂ ਉਸਨੇ 2016 ਲਈ ਨੀਤੀ ਯੋਜਨਾ "ਦ ਬਲੈਕ ਲਾਇਵਜ ਮੈਟਰ ਗਲੋਬਲ ਨੈੱਟਵਰਕ" ਸਮੇਤ ਨੈਟਵਰਕ ਲਈ ਨੀਤੀ ਵਿਕਸਿਤ ਕਰਨ ਵਿੱਚ ਮਦਦ ਕੀਤੀ।

ਉਸਨੇ 2015 ਵਿੱਚ ਉਸ ਸਾਲ ਕਤਲ ਕੀਤੀਆਂ ਗਈਆਂ ਕਾਲੀਆਂ ਟਰਾਂਸ ਔਰਤਾਂ ਵੱਲ ਧਿਆਨ ਦਵਾਉਣ ਲਈ ਇੱਕ ਰਾਸ਼ਟਰੀ ਦਿਵਸ ਅੰਦੋਲਨ ਦਾ ਆਯੋਜਨ ਕੀਤਾ।

2015 ਵਿੱਚ, ਹਾਰਨਸ ਓਹੀਓ ਦੇ ਕਲੀਵਲੈਂਡ ਵਿੱਚ ਇੱਕ ਰਾਸ਼ਟਰੀ ਤਿੰਨ ਰੋਜ਼ਾ ਕਾਨਫਰੰਸ, ਦਿ ਮੂਵਮੈਂਟ ਫਾਰ ਬਲੈਕ ਲਿਵਜ਼ ਦੇ ਪ੍ਰਬੰਧਕਾਂ ਵਿੱਚੋਂ ਇੱਕ ਸੀ।
ਹਾਰਨਸ ਨੇ ਮਾਰਸ਼ਾ ਪੀ. ਜਾਨਸਨ ਇੰਸਟੀਚਿਊਟ ਦੀ ਸਥਾਪਨਾ ਕੀਤੀ, ਜਿੱਥੇ ਉਹ ਕਾਰਜਕਾਰੀ ਡਾਇਰੈਕਟਰ ਵਜੋਂ ਕੰਮ ਕਰਦੀ ਹੈ। ਇਸ ਸੰਸਥਾ ਦਾ ਮਿਸ਼ਨ, ਜੋ 2018 ਵਿੱਚ ਸ਼ੁਰੂ ਹੋਈ, ਕਾਲੇ ਟ੍ਰਾਂਸ ਔਰਤਾਂ ਅਤੇ ਲਿੰਗ-ਰਹਿਤ ਔਰਤਾਂ ਨੂੰ ਸਿਖਲਾਈ ਅਤੇ ਸਹਾਇਤਾ ਦੇਣਾ ਹੈ।

ਸਰਗਰਮੀ
2015 ਵਿੱਚ ਹਾਰਨਸ ਡੇਮੋਕ੍ਰੇਸੀ ਨਾਉ ਅਤੇ ਆਲ ਥਿੰਗਸ ਕਨਸੀਡਰ 'ਤੇ ਸ਼ੂਟਿੰਗ ਆਫ ਤਾਮਿਰ ਰਾਇਸ ਤੇ ਵਿਚਾਰ-ਚਰਚਾ ਕਰਦਿਆਂ ਵੇਖਿਆ ਗਿਆ।

ਸਨਮਾਨ
 2017 – ਐਸੇਂਸ "ਵੋਕ 100 ਵੀਮਨ"
 2017 – ਦ ਰੂਟ 100 ਸਭ ਤੋਂ ਪ੍ਰਭਾਵਸ਼ਾਲੀ ਅਫ਼ਰੀਕਨ ਅਮਰੀਕਨ

ਨਿੱਜੀ ਜ਼ਿੰਦਗੀ
ਹਾਰਨਸ 2014 ਵਿੱਚ ਵਾਸ਼ਿੰਗਟਨ ਦੇ ਡੀ.ਸੀ. ਖੇਤਰ ਚਲੀ ਗਈ ਸੀ। ਉਹ ਆਪਣਾ ਸਮਾਂ ਡੀ.ਸੀ. ਅਤੇ ਨਿਊਯਾਰਕ ਸਿਟੀ ਦਰਮਿਆਨ ਗੁਜ਼ਾਰਦੀ ਸੀ।

ਬਾਹਰੀ ਲਿੰਕ

ਹਵਾਲੇ

ਟਰਾਂਸਜੈਂਡਰ
ਐਲਜੀਬੀਟੀ
ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ